Õnnetriinu
Õnnetriinu (Psyllobora vigintiduopunctata) on putukas lepatriinulaste sugukonnast. Õnnetriinu valmik on ümara, kuni 4,5 mm pikkuse kehaga ja kollase kitiinkestaga putukas. Mõlemal kattetiival on 11 musta täppi, millest tuleneb putuka ladinakeelne liiginimi (vigintiduopunctata - '22-punktiline'). Elab lehtpuudel ja põõsastel ning toitub jahukastest. Eestis sage.